Official Journal L 238 , 21/08/1987 P. 0026 - 0029

Finnish special edition: Chapter 11 Volume 13 P. 0018

Swedish special edition: Chapter 11 Volume 13 P. 0018



Id-Deċiżjoni tal-Kummissjoni tat-22 ta' Lulju 1987 dwar il-miżuri ta' sorveljanza u ta' protezzjoni li l-Istati Membri jistgħu jkunu awtorizzati li jieħdu skond l-Artikolu 115 tat-Trattat KEE (87/433/KEE) Il-Kummissjoni tal-Komunitajiet Ewropej, Wara li kkunsidrat it-Trattat li jistabbilixxi l-Komunità Ekonomika Ewropea, u b'mod partikolari l-Artikolu 115 tiegħu, Billi l-Artikolu 30 et sequitur tat-Trattat, dwar it-tneħħija tar-restrizzjonijiet kwantitattivi u l-miżuri kollha li jkollhom effett ekwivalenti, japplika mingħajr distinzjoni għall-prodotti li joriġinaw fil-Komunità u għal dawk li jkunu tqiegħdu f'ċirkolazzjoni libera f'xi wieħed mill-Istati Membri irrispettivament mill-oriġini tagħhom; Billi taħt dawn l-arranġamenti hija pprojbita fil-kummerċ fi ħdan il-Komunità il-ħtieġa, ukoll jekk purament formali, ta' liċemzja ta' importazzjoni jew kull proċedura li tixbahha; Billi, barra dan, l-Artikolu 9 (2) tat-Trattat jipprekludi kull proċedura amministrattiva maħsuba biex tistabbilixxi regoli differenti għaċ-ċirkolazzjoni ta' l-oġġetti skond jekk huma joriġinawx fil-Komunità jew oriġinawx f'pajjiżi terzi u tqiegħdu f'ċirkolazzjoni libera f'wieħed mill-Istati membri; Billi, iżda, l-applikazzjoni sħiħa ta' dawn il-prinċipji teħtieġ bħala kondizzjoni li tkun stabbilita b'mod effettiv politika kummerċjali komuni; Billi politika kummerċjali komuni għadha mhix stabbilita għalkollox; billi l-miżuri applikati mill-Istati Membri dwar xi wħud mill-prodotti minn pajjiżi terzi għadhom ma ġewx sostitwiti minn regoli komuni uniformi; Billi l-fatt illi l-politika kummerċjali komuni għadha ma ġietx stabbilita għalkollox ifisser illi sejjer jibqa' nuqqas ta' qbil fil-politika kummerċjali ta' l-Istati Membri li probabbli jikkawża devjazzjonijiet fil-kummerċ, illi l-Artikolu 115 tat-Trattat huwa maħsub li ma jħallix li jseħħu; Billi għal dan l-iskop il-Kummissjoni għandha s-setgħa li tawtorizza lill-Istati Membri jieħdu miżuri ta' sorveljanza jew miżuri ta' protezzjoni fi ħdan il-Komunità minkejja l-prinċipju taċ-ċirkolazzjoni libera ġewwa l-Komunità ta' oġġetti li joriġinaw f'pajjiżi terzi u li jitqiegħdu f'ċirkolazzjoni libera f'wieħed mill-Istati Membri; billi, iżda, l-Artikolu 115 jipprovdi illi dawn il-miżuri jistgħu jkunu awtorizzati biss meta jkunu meħtieġa u li l- Kummissjoni għandha tagħti prijorità lil dawk il-miżuri li jiddisturbaw l-anqas it-tħaddim tas-suq komuni; billi r-riżultat huwa illi fl-istadju preżenti biex ikun stabbilit is-suq komuni l-miżuri taħt l-Artikolu 115 tat-Trattat għandhom ikunu awtorizzati biss meta d-devjazzjonijiet fil-kummerċ iwasslu għal diffikultajiet ekonomiċi jew jipperikolaw l-effikaċja tal-miżuri tal-politika kummerċjali meħuda mill-Istati membri skond l-obbligazzjonijiet internazzjonali tal-Komunità; Billi l-Att Uniku Ewropew jipprovdi biex, mill-1 ta' Jannar 1993, tkun stabbilita żona mingħajr fruntieri li fiha l-oġġetti, is-servizzi u l-kapital ikunu jistgħu jiċċirkolaw liberament; billi dan jimplika, min-naħa l-waħda, illi n-nuqqas ta' qbil li għadu jeżisti fil-politika kummerċjali applikata mill-Istati Membri għandha titneħħa għalkollox jew titnaqqas progressivament u, min-naħa l-oħra, illi l-Kummissjoni għandha tkun konxja ta' dawn l-għanijiet meta tagħmel stima tall-bżonn li tawtorizza l-miżuri skond l-artikolu 115 tat-Trattat; billi, bid-Deċiżjoni tagħha 80/47/KEE ta' l-20 ta' Diċembru 1979 dwar il-miżuri ta' sorveljanza u ta' protezzjoni li l-Istati Membri jistgħu jkunu awtorizzati li jieħdu dwar l-importazzjoni ta' ċerti prodotti li joriġinaw f'pajjiżi terzi u li jitqiegħdu f'ċirkolazzjoni libera fi Stat Membru ieħor [1] il-Kummissjoni stabbilit ċerti kriterji u proċeduri biex ikunu segwiti fl-implimentazzjoni ta' l-Artikolu 115 tat-Trattat; Billi, mħabba l-esperjenza tal-passat u l-programm ta' azzjoni li l-Komunità ffissat għaliha stess biex tistabbilixxi s-suq uniku, id-Deċiżjoni 80/47/KEE għandha tkun emendata u b'mod partikolari il-kamp ta' applikazzjoni tagħha għandu jkun estiż għall-każi kollha meta jeżisti nuqqas ta' qbil fil-miżuri tal-politika kummerċjali meħuda mill-Istati membri skond it-Trattat, inklużi l-każi meta għadu awtorizzat nuqqas ta' qbil fil-miżuri tat-tariffa, u wħud mill-kriterji u proċeduri li hija tippreskrivi għandhom isiru aktar speċifiċi; billi sabiex isibu posthom dawn l-emendi id-Deċiżjoni msemmija hawn fuq għandha tkun imfassla mill-ġdid bħala att uniku; Billi, fil-każi meta tkun awtorizzata miżura ta' sorveljanza, id-dokumenti ta' importazzjoni għandhom jinħarġu awtomatikament, bla ħlas, fi żmien stipulat u għal kull kwantità mitluba; billi jekk il-miżuri ta' sorveljanza jintalbu għar-raġuni illi l-importazzjoni tista' twassal Stat Membru għal diffikultajiet ekonomiċi, għandha ssir stima tar-realtà ta' dan il-periklu fid-dawl tad-devjazzjonijiet fil-kummerċ osservati fil-passat u l-opportunitajiet ta' importazzjoni mogħtija mill-Komunità lill-pajjiż terz konċernat; Billi,jekk Stat Membru jkollu jitlob l-awtorizzazzjoni biex japplika miżuri ta' protezzjoni, il-limitu ta' żmien għall-ħruġ tad-dokumenti ta' importazzjoni jrid jittawwal jekk il-volum kopert mill-applikazzjonijiet għad-dokumenti li jkunu pendenti jilħaq ċertu livell; Billi l-informazzjoni u r-raġunijiet mogħtija mill-Istati Membri b'appoġġ għal talbiet biex ikunu awtorizzati jdaħħlu l-miżuri konċernati jridu jkunu hekk li jagħmluha possibbli għall-Kummissjoni li tagħmel stima b'mod sħiħ tal-ħtieġa għal awtorizzazzjoni bħal din; Billi għandu jkun hemm provvediment li, jekk ikun meħtieġ, il-Kummissjoni tkun tista' żżomm inkjesta biex tistħarreġ il-validità ta' l-informazzjoni li jkollha għad-disposizzjoni tagħha; Billi l-miżuri adottati skond l-Artikolu 115 tat-Trattat, mħabba l-fatt illi huma mhux biss jikkostitwixxu eċċezzjoni għad-disposizzjonijiet ta' l-Artikoli 9 u 30 tat-Trattat imma wkoll ifixxklu t-twettiq tal-politika kummerċjali komuni kif preskritta fl-Artikolu 113 tat-trattat, għandhom ikunu interpretati u applikati b'mod strett; billi, biex jingħata kas ta' dan kif ukoll ta' l-għanijiet preskritti mill-Att Uniku Ewropew, miżuri bħal dawn għandhom ikunu applikati biss għal perjodu limitat u meta s-serjetà tas-sitwazzjoni tistħoqq hekk; Billi sabiex ikun żgurat illi ma jkunx imfixkel il-kummerċ fi ħdan il-Komunità għandu jkun hemm provvediment illi l-Istati Membri, bħala regola ġenerali, għandhom jitolbu mingħand l-importatur ċerta informazzjoni u data biss, sabiex ikunu kkompletati l-formalitajiet konnessi ma' l-importazzjoni ta' prodott minn Stat Membru ieħor; billi, fir-rigward tal-kontrolli fuq l-oriġini, l-Istati Membri bħala regola ġenerali għandhom jitolbu biss għal dikjarazzjoni sempliċi ta' l-oriġini tal-prodott billi l-importatur jista' b'mod raġonevoli jkun mistenni li jkun jafu. ADOTTAT DIN ID-DEĊIŻJONI: Artikolu 1 Kamp ta' applikazzjoni Din id-Deċiżjoni għandha tapplika għall-importazzjoni fi Stat Membru ta' prodotti li joriġinaw f'pajjiż terz u li jitqiegħdu f'ċirkolazzjoni libera fil-Komunità u li m'humiex suġġetti għal kondizzjonijiet ta' importazzjoni uniformi fl-Istati Membri. Artikolu 2 Sorveljanza fi ħdan il-Komunità 1. Meta jkun hemm periklu illi l-importazzjonijiet fi Stat Membru ta' prodott li jirreferi għalih l-Artikolu 1 jkunu se jikkawżaw diffikultajiet ekonomiċi, l-importazzjoni ta' dak il-prodott tista' tkun suġġetta għall-ħruġ ta' dokument ta' importazzjoni, wara awtorizzazzjoni mogħtija mill-Kummissjoni għal perjodu speċifiku, 2. Bħala regola ġenerali l-Kummissjoni ma tagħtix l-awtorizzazzjoni li jirreferi għaliha l-paragrafu 1 jekk: (a) kien hemm importazzjonijiet kbar tal-prodott konċernat minn Stati Membri oħra matul is-sena kalendarja ta' qabel is-sena li fiha ssir l-applikazzjoni; (b) l-opportunitajiet għall-importazzjoni tal-prodott konċernat offruti mill-Komunità lill-pajjiż terz ta' l-oriġini jaqbżu l-1 % ta' l-opportunitajiet ta' importazzjoni totali offruti mill-Komunità lill-pajjiżi terzi kollha suġġetti għal regoli li jixbhhom; 3. Bla ħsara għall-Artikolu 3, id-dokument ta' importazzjoni għandu jinħareġ mill-Istat Membru konċernat, għal kull kwantità u bla ħlas, f'perjodu massimu ta' ħamest ijiem tax-xogħol mid-data ta' l-applikazzjoni mill-importatur mingħajr ma jingħata kas ta' fejn huwa għandu l-post tan-negozju tiegħu fil-Komunità. 4. Bl-iskop li jikseb l-awtorizzazzjoni li jirreferi għaliha l-paragrafu1, l-Istat Membru għandu jforni d-dettalji li ġejjin fit-talba tiegħu lill-Kummissjoni: (a) id-deskrizzjoni tal-prodott u d-dettalji tad-denominazzjoni kummerċjali tiegħu,in-numru ta' l-intestatura tiegħu fit-Tariffa Doganali Komuni, fil-kodiċi NIMEXE u l-pajjiż ta' l-oriġini tiegħu; (b) ir-regoli li japplikaw għall-importazzjoni diretta b'relazzjoni mal-pajjiż ta' l-oriġini u pajjiżi terzi oħra, inklużi meta jkunu xieraq l-arranġamenti tat-tariffa, il-volum u/jew il-kwantità ta' l-opportunitajiet ta' importazzjoni kif ukoll il-kunsiderazzjonijiet ekonomiċi li fuqhom huma bbażati r-regoli; (c) il-volum jew il-kwantità ta' l-importazzjonijiet tal-prodott konċernat: - li joriġinaw fil-pajjiż terz konċernat, maqsuma f'importazzjonijiet diretti u prodotti f'ċirkolazzjoni libera, - li joriġinaw fil-pajjiżi terzi kollha, - li joriġinaw fil-Komunità; (d) il-periklu allegat ta' diffikultajiet ekonomiċi, kif indikat minn fatturi bħall-konsum tal-prodott u s-sehem fis-suq miżmum rispettivament mill-produzzjoni nazzjonali, il-pajjiż terz konċernat u l-pajjiżi terzi kollha. L-informazzjoni mitluba taħt is-subparagrafi (c) u (d) għandha tkopri is-sentejn ta' qabel u s-sena kurrenti. Meta din l-informazzjoni ma tistax tingħata bil-preċizjoni mitluba jew ma tistax tingħata fil-ħin, it-talba ta' l-Istat Membru għandu jkun fiha l-informazzjoni disponibbli. 5. L-Istat Membru li jkun irċieva l-awtorizzazzjoni li jerreferi għaliha l-paragrafu 1 jista' jitlob biss mingħand l-applikant għad-dokument ta' importazzjoni l-informazzjoni u d-data li ġejjin: (a) id-dettalji li jidentifikaw l-importatur u l-kunsinnatur fl-Istat Membru esportatur; (b) il-pajjiż ta' l-oriġini ul-Istat Membru esportatur; (c) id-deskrizzjoni tal-prodott bid-dettalji ta': - id-denominazzjoni kummerċali tagħha - in-numru ta' l-intestatura tagħha fit-Tariffa Doganali Komuni u fil-Kodiċi NIMEXE; (d) il-valur u l-kwantitatà tal-prodott fl-unitajiet li s-soltu jintużaw fil-kummerċ; (e) id-data dati jew stabbiliti għall-kunsinna; (f) l-evidenza li tikkonferma li l-prodott qiegħed f'ċirkolazzjoni libera: jekk il-prodotti ma jkunux għadhom f'ċirkolazzjoni libera fid-data meta ssir l-applikazzjoni għall-importazzjoni jew jekk l-evidenza li tikkonferma ma tkunx tista' tingħata sa din id-data, id-dokument ta' importazzjoni għandu jingħata iżda l-validità tiegħu għandha tkun limitata għal xahar minn meta l-applikant jirċievi d-dokument. Artikolu 3 Miżuri ta' protezzjoni 1. Meta l-importazzjonijiet fi Istat Membru ta' prodott li jirreferi għalihom l-Artikolu 1 jikkawżaw diffikultajiet ekonomiċi, l-Istat Membru konċernat jista' jieħu l-miżuri ta' protezzjoni wara li jikseb l-awtorizzazzjoni mill-Kummissjoni, li għandha tiddeċiedi dwar il-kondizzjonijiet u d-dettalji ta' miżuri bħal dawn. 2. Il-Kummissjoni għandha tagħti l-awtorizzazzjoni għal perjodu limitat u meta s-serjetà tad-sitwazzjoni tistħoqq hekk. 3. Bl-iskop li jikseb l-awtorizzazzjoni l-Istat Membru għandu fit-talba tiegħu lill-Kummissjoni jforni d-dettalji u d-data li ġejjin, b'żjieda ma' dawk li jirreferi għalihom l-Artikolu 2(4) (a) u (b): (a) l-istat membru esportatur; (b) id-data li fiha kienet saret l-applikazzjoni għad-dokument ta' importazzjoni; (c) il-volum jew il-kwantità ta' importazzjonijiet tal-prodott konċernat li fil-fatt kienu effettwati jew awtorizzati; - li joriġinaw fil-pajjiż terz konċernat, maqsuma f'importazzjonijiet diretti u importazzjonijiet ta' prodotti f'ċirkolazzjoni libera, - li joriġinaw f'pajjiżi terzi oħra li fil-każ tagħhom l-Istat Membru li jagħmel it-talba iħaddem arranġamenti ta' importazzjoni li jixbhhom jew arranġamenti li jkollhom effett ekwivalenti, - li joriġinaw fil-pajjiżi terzi kollha, - li joriġinaw fil-Komunità; (d) meta jkun possibbli, il-volum jew il-kwantità tal-prodott li joriġina fil-pajjiż terz konċernat li jkun esportat mill-ġdid lejn Stati Membri oħra u lejn pajjiżi terzi; (e) id-diffikultajiet ekonomiċi allegati kif jidhru mit-tendenza ta' fatturi bħal: il-produzzjoni, l-utilizzazzjoni tal-kapaċità, il-konsum, il-bejgħ, is-sehem fis-suq miżmum mill-pajjiż terz konċernat, il-pajjiżi terzi kollha u l-produzzjoni nazzjonali rispettivament,il-prezzijiet (jiġifieri, prezzijiet imraħħsa jew prezzijiet miżmuma milli jogħlew fil-kors normali), il-qligħ jew it-telf, l-impieg; (f) fuq talba tal-Kummissjoni, il-miżuri meħuda jew proposti biex tissewwa s-sitwazzjoni fis-settur konċernat. L-informazzjoni mitluba taħt is-subparagrafu (c), (d) u (e) għandha tkopri is-sentejn ta' qabel u s-sena kurrenti. Meta din l-informazzjoni ma tistax tingħata bil-preċizjoni mitluba jew ma tistax tingħata fil-ħin, it-talba ta' l-Istat Membru għandu jkun fiha l-informazzjoni disponibbli. Meta tikkunsidra li hu meħtieġ, il-Kummissjoni tista' żżomm inkjesta biex tistħarreġ il-validità ta' l-informazzjoni mogħtija mill-Istati Membri. F'dak il-każ, meta n-nuqqas ta' miżuri ta' protezzjoni jista' jwassal għall-periklu ta' deni serju fis-settur konċernat, hija tista' tawtorizza l-applikazzjoni tal-miżuri ta' protezzjoni fuq bażi provviżorja, sakemm ikun hemm ir-riżultati ta' l-inkjesta. 4. Il-preżentazzjoni tat-talba mill-Istat Membru ma tistax iżżomm il-ħruġ taħt il-kondizzjonijiet u fiż-żmien preskritti fl-Artikolu 2 tad-dokumenti ta' importazzjoni li l-applikazzjoni għalihom tkun saret qabel id-deċiżjoni tal-kuimmissjoni. 5. Madankollu, meta l-Istat Membru jsib illi l-volum jew il-kwantità totali koperta mill-applikazzjonijiet pendenti għall-prodott konċernat li joriġinaw fil-pajjiż terz konċernat tkun iżjed minn jew 5 % ta' l-importazzjonijiet diretti possibbli mill-pajjiż terz konċernat jew 1 % ta' l-importazzjonijiet totali extra-KEE matul il-perjodu ta' l-aħħar 12-il xahar li tiegħu tkun disponibbli l-informazzjoni statistika: - il-perjodu massimu għall-ħruġ tad-dokumenti ta' importazzjoni għandu jiżdied għal għaxart (10) ijiem tax-xogħol mid-data ta' l-applikazzjoni mill-importatur, - l-Istat Membru jista' ma jilqax l-applikazzjoni għad-dokumenti ta' importazzjoni jekk id-deċiżjoni tal-Kummissjoni tawtorizzah li jagħmel dan. 6. L-Istat Membru għandu jagħmel it-talba għall-miżuri ta'protezzjoni bit-telex jew telefax. Għandha tintbgħat kopja, fl-istess waqt u bl-istess mezzi, lid-dipartimenti kompetenti nominati mill-Istati Membri l-oħra għal dak l-iskop. Huwa għandu jinforma lill-applikanti għad-dokumenti ta' importazzjoni dwar il-preżentazzjoni ta' talba għall-miżuri ta' protezzjoni. 7. Il-Kumissjoni għandha tiddeċiedi dwar it-talba ta' l-Istat Membru fi żmien ħamest ijiem tax-xogħol minn meta tirċeviha. Artikolu 4 Prova ta' l-oriġini 1. Sabiex ikunu kkompletati l-formalitajiet konnessi ma' l-importazzjoni tal-prodotti li jkunu suġġetti għall-miżuri ta' sorveljanza jew miżuri ta' protezzjoni fi ħdan il-Komunità, l-awtoritajiet kompetenti ta' l-Istat membru importatur jistgħu jitolbu lill-importatur biex jiddikjara l-oriġini tal-prodotti fuq id-dikjarazzjoni doganali jew fuq l-applikazzjoni għad-dokument ta' importazzjoni. 2. Provi addizzjonali jistgħu jintalbu biss waqt l-iżdoganar u fil-każi meta dubji serji u fundati jagħmlu provi bħal dawn essenzali sabiex ikun stabbilit il-veru oriġini tal-prodotti konċernati. Madankollu, talba għal provi addizzjonali bħal dawn ma tistax fiha nnifisha twaqqaf l-importazzjoni ta' l-oġġetti. Disposizzjonijiet finali Artikolu 5 Il-proċeduri preskritti f'din id-Deċiżjoni għandhom japplikaw meta l-effikaċja tal-miżuri tal-politika kummerċjali applikati mill-Istati Membri skond l-obbligazzjonijiet internazzjonali tal-Komunità tkun ipperikolata minn devjazzjonijiet fil-kummerċ ħlief għall-elementi li jirreferi għalihom l-Artikolu 2 (4) (d) u l-artikolu 3 (3) (e). Artikolu 6 1. Din id-Deċiżjoni għandha tapplika b'effett mill-1 ta' Ottubru 1987. 2. Id-Deċiżjoni tal-Kummissjoni 80/47/KEE għandha titħassar minn dik id-data. Ir-referenzi għad-Deċizjoni mħassra għandhom jinftehmu li jirreferu għal din id-Deċiżjoni. Artikolu 7 Din id-Deċiżjoni hija indirizzata lill-Istati Membri. Magħmula fi Brussell, it-22 ta' Lulju 1987. Għall-Kummissjoni Willy De Clercq Membru tal-Kummissjoni [1] ĠU Nru L 16. 22. 1. 1980. p. 14. --------------------------------------------------